**Rámcová dohoda**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

(ďalej len „**Rámcová dohoda**“ alebo „**Dohoda“**)

medzi nasledovnými účastníkmi dohody:

**Objednávateľ:**

Názov: **SLOVAKIA TRAVEL**

Sídlo: Lamačská cesta č. 8, 833 04 Bratislava 37

Právna forma: štátna rozpočtová organizácia zriadená Ministerstvom dopravy a výstavby Slovenskej republiky na základe Rozhodnutia č. 35/2021, Zriaďovacia listina č. 19857/2021/SRF/33660 zo dňa 17.3.2021

Štatutárny orgán: Ing. Václav Mika, generálny riaditeľ

IČO: 53 667 506

DIČ: 2121468976

IČ DPH: SK2121468976 – iná osoba registrovaná pre daň

Bankové spojenie: Štátna pokladnica

IBAN: SK16 8180 0000 0070 0065 9931

Kontakt: [●]

(ďalej aj ako „***Objednávateľ***“)

a

**Poskytovateľ:**

Obchodné meno: [●]

Sídlo: [●]

Štatutárny orgán: [●]

IČO: [●]

DIČ: [●]

IČ DPH: [●]

Bankové spojenie: [●]

IBAN: [●]

Zapísaný: Obchodný register OS [●], oddiel: [●], vložka č. [●]

Kontakt: [●]

(ďalej aj ako „***Poskytovateľ****“*)

(Objednávateľ a Poskytovateľ ďalej spolu označovaní ako „***účastníci dohody***“ a jednotlivo aj ako „***účastník dohody***“)

**Článok I.**

**Úvodné ustanovenia**

* 1. Objednávateľ ako verejný obstarávateľ podľa § 7 ods. 1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) vyhlásil zákazku s nízkou hodnotou na predmet zákazky: *„Organizovanie podujatí, prezentácií, FAM tripov, press tripov a infociest“* postupom podľa ustanovení § 117 zákona o verejnom obstarávaní prostredníctvom Výzvy na predkladanie ponúk (ďalej len „Výzva“), zverejnenej v systéme el. rozhrania JOSEPHINE.
	2. Objednávateľ uzatvára túto Rámcovú dohodu s úspešnými uchádzačmi, ktorí sa zúčastnili zákazky realizovanej podľa § 117 zákona o verejnom obstarávaní, uvedenej v bode 1.1 tohto článku Rámcovej dohody.
	3. Počas trvania Rámcovej dohody bude dochádzať k opätovnému otváraniu súťaže prostredníctvom zadania konkrétnej požiadavky Objednávateľa na zabezpečenie služieb súvisiacich s organizáciou marketingových a propagačných podujatí, prezentácií, FAM tripov, press tripov alebo INFOCIEST (ďalej len „podujatie“ alebo „INFOCESTA“) adresovanej všetkým úspešným uchádzačom (ďalej aj „Poskytovatelia"), ktorí sa zúčastnili zákazky uvedenej v bode 1.1 tohto článku Dohody.
	4. K opätovnému otváraniu súťaže prostredníctvom zadania konkrétnej požiadavky Objednávateľa dochádza postupom uvedeným v článku III tejto Dohody.
	5. Účelom tejto Rámcovej dohody je zabezpečiť služby súvisiace s organizáciou jednotlivých podujatí pre zamestnancov Objednávateľa a osoby určené Objednávateľom, podľa požiadaviek Objednávateľa.
	6. Touto Rámcovou dohodou sa stanovuje právny režim dodania služieb, uvedených v článku II bod 2.1 a 2.2 tejto Dohody, na základe uzatvorenia čiastkových objednávok počas doby platnosti a účinnosti tejto Rámcovej dohody.

**Článok II.**

**Predmet Rámcovej dohody**

* 1. Rámcová dohoda upravuje podmienky za akých Poskytovateľ zabezpečuje služby špecifikované v bode 2.2 tohto článku Rámcovej dohody za účelom zabezpečenia marketingového a propagačného podujatia pre slovenských a zahraničných účastníkov na území Slovenska, podľa potrieb Objednávateľa. Objednávateľ predpokladá, že uskutoční v priebehu 12 mesiacov 50 INFOCIEST s trvaním v priemere 4 dni.
	2. Poskytovateľ sa v súlade s bodom 2.1 za podmienok uvedených v tejto Rámcovej dohode zaväzuje pre Objednávateľa zabezpečiť najmä:
1. ubytovacie služby v ubytovacích zariadeniach s triedou 4\* a 5\*,
2. stravovacie služby,
3. doplnkové služby – sprievodcovské služby v slovenskom jazyku pri účastníkoch zo Slovenska a v cudzom jazyku (najmä v anglickom jazyku, požiadavka na konkrétny cudzí jazyk bude uvedená v čiastkovej výzve) pri účastníkoch zo zahraničia, ochutnávky regionálnych špecialít, vstupenky na atrakcie a body záujmu, zabezpečenie hostesiek na prezentačné podujatia, organizačné zabezpečenie workshopov a tematických prezentácií,
4. ostatné súvisiace služby.
	1. Objednávateľ sa zaväzuje zaplatiť za riadne a včas Poskytovateľom poskytnuté služby podľa článku II cenu dohodnutú podľa článku VI tejto Rámcovej dohody.
	2. Na základe Rámcovej dohody nedochádza k plneniu, stanovuje základné podmienky, práva a povinnosti účastníkov dohody pre zabezpečenie služieb, ktoré sú predmetom plnenia, a to na základe jednotlivých čiastkových objednávok.

**Článok III.**

**Spôsob plnenia Rámcovej dohody**

* 1. Počas trvania Rámcovej dohody bude dochádzať k opätovnému otváraniu súťaže podľa aktuálnej potreby Objednávateľa prostredníctvom zaslania čiastkovej výzvy na predkladanie ponúk s konkrétnym zadaním plánovanej INFOCESTY.
	2. Plnenie na základe tejto Dohody bude realizované čiastkovými objednávkami, ktoré budú vystavované vybranému uchádzačovi na základe vyhodnotenia čiastkových výziev.
	3. Čiastkové výzvy bude Objednávateľ zasielať s presnou špecifikáciou požadovaného plnenia (služieb) uchádzačom, s ktorými bude uzatvorená Rámcová dohoda.
	4. Opätovné otváranie súťaže bude prebiehať prostredníctvom systému JOSEPHINE alebo e-mailom. Objednávateľ zašle výzvu (požiadavku) na predloženie ponuky všetkým úspešným uchádzačom, ktorí sú účastníci Rámcovej dohody. Lehota na predloženie ponúk bude minimálne 10 kalendárnych dní odo dňa doručenia čiastkovej výzvy.
	5. Ak Objednávateľ akceptuje ponuku Poskytovateľa predloženú a vybranú postupom uvedeným v článku IV tejto Dohody, Poskytovateľ sa zaväzuje pre Objednávateľa zabezpečiť v súlade s objednávkou Objednávateľa požadované služby.
	6. V čase od odoslania požiadavky na zabezpečenie služieb do výberu úspešnej ponuky je Objednávateľ povinný zachovať dôvernosť a mlčanlivosť o obsahu predložených ponúk.
	7. Komunikácia medzi Objednávateľom a Poskytovateľom prebieha výlučne v slovenskom jazyku. Účastníci dohody pri plnení tejto Dohody komunikujú prostredníctvom elektronickej pošty, elektronického nástroja alebo prostredníctvom na to určených osobitných telefonických kontaktov, ktoré sú uvedené na titulnej strane Dohody. Účastníci dohody sú si povinní elektronickou poštou oznámiť zmenu údajov uvedených v tejto Dohode bezodkladne najneskôr do 3 dní odo dňa, keď nastala zmena.
	8. Poskytovateľ je povinný potvrdiť prijatie objednávky oznámením tejto skutočnosti na e-mailovú adresu Objednávateľa resp. v elektronickom nástroji do 2 pracovných dní od jej odoslania Objednávateľom, alebo v tejto lehote oznámiť Objednávateľovi, že objednávka je neúplná. Ak Poskytovateľ nepotvrdí prijatie objednávky do 2 pracovných dní od jej odoslania Objednávateľom alebo v tejto lehote neoznámi Objednávateľovi, že objednávka je neúplná, Objednávateľ uskutoční nové opätovné otvorenie súťaže podľa článku III a IV tejto Rámcovej dohody.
	9. Poskytovateľ je povinný monitorovať 24 hodín denne emailovú adresu resp. elektronický nástroj, v ktorom mu Objednávateľ doručuje požiadavku na predkladanie ponúk.

**Článok IV.**

**Výber Poskytovateľa**

* 1. Opätovné otváranie súťaže sa bude uskutočňovať podľa potreby Objednávateľa. Objednávateľ je povinný opätovne otvoriť súťaž prostredníctvom zadania konkrétnej požiadavky na zabezpečenie požadovaných služieb. Objednávateľ je povinný osloviť všetkých Poskytovateľov, ktorí sú účastníkmi tejto Rámcovej dohody analogicky s § 83 ods. 5 písm. b) zákona o verejnom obstarávaní.
	2. Opätovné otvorenie súťaže Objednávateľom bude prebiehať počas pracovných dní v čase od 8:00 do 16:00 hod. formou elektronickej požiadavky na predkladanie ponúk (ďalej len „požiadavka").
	3. Objednávateľ je povinný zadať svoje konkrétne požiadavky na zabezpečenie predmetu plnenia prostredníctvom požiadavky, náležitosti ktorej sú uvedené v bode 5.2 tejto Rámcovej dohody. V požiadavke Objednávateľ uvedie všetky potrebné a dôležité informácie týkajúce sa podmienok a priebehu predkladania ponúk.
	4. Lehota na predloženie ponuky Poskytovateľom trvá minimálne 10 kalendárnych dní odo dňa doručenia čiastkovej výzvy Objednávateľom podľa tejto Rámcovej dohody.
	5. Požiadavku bude Objednávateľ ako verejný obstarávateľ zasielať elektronicky e-mailom resp. elektronickým nástrojom. Poskytovateľ, ktorý sa rozhodne predložiť ponuku, je povinný ju predložiť v určenej lehote, spôsobom a za podmienok uvedených v Rámcovej dohode.
	6. Poskytovateľ je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie objednávky, pričom do svojich cien zahrnie všetky náklady spojené s plnením predmetu objednávky.
	7. Objednávateľ vyhodnotí ponuky na základe kritéria na vyhodnotenie ponúk t.j najnižšej ponúknutej ceny s DPH. Verejný obstarávateľ bude uchádzačov informovať o dosiahnutom poradí.
	8. V prípade rovnosti cien Objednávateľ vyzve na úpravu cien predložených ponúk len uchádzačov, ktorí ponúkli rovnaké ceny s DPH.
	9. Uchádzačovi, ktorý sa umiestni na prvom mieste bude zaslaná objednávka na poskytnutie služby.

**Článok V.**

 **Požiadavka Objednávateľa**

* 1. Požiadavku vystavuje Objednávateľ v slovenskom jazyku a zasiela prostredníctvom e-mailovej správy na e-mailové adresy jednotlivých Poskytovateľov.
	2. Minimálne náležitosti požiadavky sú:
1. názov a sídlo Objednávateľa,
2. číslo telefónu, e-mailová adresa Objednávateľa,
3. dátum a čas vystavenia požiadavky,
4. ďalšie informácie a požiadavky súvisiace a potrebné na vypracovanie ponuky na plnenie predmetu Rámcovej dohody.
	1. Minimálne náležitosti objednávky na zabezpečenie služieb sú:
5. názov, sídlo, číslo účtu, bankové spojenie, číslo telefónu, e-mail Objednávateľa,
6. meno a priezvisko osoby oprávnenej na podanie objednávky,
7. názov, sídlo a IČO Poskytovateľa,
8. číslo objednávky,
9. dátum a čas vystavenia objednávky,
10. dohodnutá cena služieb, termín a miesto poskytovania služieb,
11. ďalšie informácie a požiadavky súvisiace a potrebné na plnenie predmetu Rámcovej dohody.

**Článok VI.**

**Cena a platobné podmienky**

* 1. Cena za predmet plnenia bola stanovená dohodou účastníkov dohody v súlade so zákonom č. 18/1996
	Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
	2. Účastníci dohody sa dohodli na celkovej cene za poskytnuté služby počas trvania dohody vo výške 321 900 EUR bez DPH (slovom: tristodvadsaťjedentisícdeväťsto eur bez DPH),.
	3. Cena za poskytovanie jednotlivých služieb podľa tejto Rámcovej dohody bude určená podľa počtu a charakteru objednaných služieb.
	4. Cena za poskytované služby je celkovou a konečnou cenou za služby špecifikované v čiastkovej objednávke a zahŕňa všetky poplatky, náklady a finančné plnenia súvisiace s týmito službami a plnením predmetu Rámcovej dohody. Poskytovateľ si nemôže účtovať žiadnu ďalšiu odplatu za tieto služby.
	5. Celková cena za plnenie podľa tejto Rámcovej dohody bude stanovená na základe potrieb a vyčlenených finančných prostriedkov Objednávateľa. Celková cena za predmet plnenia bude súčtom cien za objednané a dodané plnenia na základe Rámcovej dohody uzavretej s úspešnými uchádzačmi, na základe realizovanej zákazky postupom podľa § 117 zákona o verejnom obstarávaní uvedenej v bode 1.1 po dobu jej účinnosti.
	6. Objednávateľ neposkytuje Poskytovateľovi žiadne zálohové platby ani preddavky.
	7. Poskytovateľ vystaví faktúru za poskytnuté služby a doručí ju Objednávateľovi v listinnej podobe na adresu jeho sídla uvedenú v tejto Dohode alebo v elektronickej podobe na e-mailovú adresu Objednávateľa: faktury@slovakia.travel vo formáte PDF. Poskytovateľ k faktúre pripojí špecifikáciu účtovanej ceny a poskytnutých služieb a jednu kópiu objednávky, pričom faktúra musí obsahovať všetky náležitosti daňového dokladu podľa všeobecne záväzných právnych predpisov.
	8. V súlade s ustanovením § 71 ods. 1 písm. b) zákona č. 222/2004 Z. z. o dani z pridanej hodnoty v znení neskorších predpisov, Objednávateľ podpisom tejto Dohody vyjadruje svoj súhlas s elektronickým doručovaním faktúr.
	9. Faktúra je splatná do 30 dní odo dňa jej doručenia Objednávateľovi bezhotovostným prevodom na účet Poskytovateľa. Za deň splnenia peňažného záväzku sa považuje deň odpísania dlžnej sumy z účtu Objednávateľa v prospech Poskytovateľa.
	10. K cene bude fakturovaná DPH podľa platného všeobecne záväzného právneho predpisu účinného v čase fakturácie. V prípade, že Poskytovateľ nie je platcom DPH a počas trvania zmluvného vzťahu sa ním stane, táto skutočnosť nebude mať vplyv na zvýšenie dohodnutých cien. Za správne vyčíslenie výšky DPH zodpovedá v plnom rozsahu Poskytovateľ.
	11. V prípade, že faktúra nebude po vecnej a formálnej stránke správne vyhotovená, nebude obsahovať všetky údaje podľa zákona č. 222/2004 Z. z. o dani z pridanej hodnoty v znení neskorších predpisov, zákona
	č. 431/2002 Z. z. o účtovníctve v znení neskorších predpisov a Obchodného zákonníka alebo bude obsahovať nesprávne údaje, Objednávateľ vráti faktúru na prepracovanie (doplnenie) s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia prepracovanej (doplnenej) faktúry Objednávateľovi.

**Článok VII.**

**Práva a povinnosti účastníkov rámcovej dohody**

* 1. Objednávateľ sa zaväzuje, že poskytne Poskytovateľovi pri plnení predmetu tejto Rámcovej dohody súčinnosť v náležitom rozsahu najmä tým, že mu bude s dostatočným predstihom poskytovať úplné, pravdivé a včasné informácie potrebné pre riadne plnenie záväzkov Poskytovateľa, o ktoré ho tento požiada, ak požadovanými informáciami disponuje alebo ich vie v rámci svojich kompetencií zabezpečiť.
	2. Poskytovateľ má povinnosť zapísať sa do registra partnerov verejného sektora, ak sú splnené podmienky podľa § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon č. 315/2016 Z. z.“). Ak objednávateľ zistí, že v registri partnerov verejného sektora podľa zákona č. 315/2016 Z. z. nie je zapísané overenie identifikačného konečného užívateľa výhod k 31. decembru kalendárneho roka alebo ak v tomto registri nie je zapísaná oprávnená osoba dlhšie ako 30 (tridsať) dní, bezodkladne informuje poskytovateľa, že nenastane plnenie z rámcovej dohody.
	3. Poskytovateľ a Objednávateľ určia zodpovedné osoby za plnenie Rámcovej dohody so všetkými kontaktnými údajmi v objednávke.
	4. Poskytovateľ sa zaväzuje plniť predmet Rámcovej dohody riadne a včas, s odbornou starostlivosťou, v súlade so záujmami Objednávateľa, ktoré pozná alebo musí poznať pri vynaložení odbornej starostlivosti.
	5. Poskytovateľ sa zaväzuje, že sa bude riadiť pokynmi Objednávateľa, pokiaľ nie sú v rozpore s platnými všeobecne záväznými právnymi predpismi alebo účelom sledovaným touto Rámcovou dohodou, v opačnom prípade na uvedené skutočnosti Objednávateľa upozorní.
	6. Poskytovateľ je povinný všetky služby pre Objednávateľa zabezpečovať a poskytovať hospodárne.
	7. Poskytovateľ zodpovedá za nedostatky poskytnutých služieb bez ohľadu na to, kedy ich Objednávateľ zistí.
	8. Poskytovateľ nie je oprávnený postúpiť práva a záväzky z tejto Rámcovej dohody na tretiu osobu, ako ani svoje pohľadávky vzniknuté na základe objednávok zadávaných podľa tejto Rámcovej dohody bez predchádzajúceho písomného súhlasu Objednávateľa.
	9. Poskytovateľ je viazaný povinnosťou mlčanlivosti o skutočnostiach, o ktorých sa dozvedel v súvislosti s plnením podľa tejto Rámcovej dohody, pokiaľ tieto nie sú všeobecne verejne známe a zaväzuje sa vykonať všetky potrebné opatrenia, aby nedošlo k úniku takýchto dôverných informácií alebo k ich sprístupneniu neoprávneným osobám.
	10. Povinnosť mlčanlivosti trvá bez ohľadu na skončenie platnosti tejto Rámcovej dohody.
	11. Poskytovateľ berie na vedomie, že v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov patrí táto Rámcová dohoda medzi povinne zverejňované zmluvy a Objednávateľ je povinný túto Rámcovú dohodu zverejniť v Centrálnom registri zmlúv v súlade so zákonom

**Článok VIII.**

**Zodpovednosť za škodu a sankcie**

* 1. Zodpovednosť za škodu spôsobená pri plnení tejto Rámcovej dohody sa riadi príslušnými ustanoveniami Obchodného zákonníka a ďalšími súvisiacim všeobecne záväznými právnymi predpismi. Týmto nie je dotknuté právo Objednávateľa na náhradu škody alebo na zmluvnú pokutu podľa tejto Rámcovej dohody a platných právnych predpisov.
	2. Účastníci dohody sú povinní predchádzať vzniku škody a urobiť všetky vhodné a primerané opatrenia k odvráteniu hroziacej škody a v prípade vzniku škody urobiť všetky nevyhnutné opatrenia k tomu, aby rozsah škody bol čo najnižší.
	3. Účastník dohody, ktorý poruší svoju povinnosť uvedenú v tejto Rámcovej dohode, je povinný nahradiť škodu tým spôsobenú druhému účastníkovi dohody, okrem prípadu, ak preukáže, že porušenie povinností bolo spôsobené okolnosťami vylučujúcimi zodpovednosť podľa Obchodného zákonníka. Týmto nie je dotknutá povinnosť účastníka dohody zaplatiť zmluvnú pokutu s výnimkou, že porušenie povinnosti bolo spôsobené okolnosťami vylučujúcimi zodpovednosť podľa Obchodného zákonníka.
	4. V prípade omeškania Poskytovateľa s plnením akýchkoľvek služieb ustanovených na základe Objednávateľom schváleného návrhu zadania a príslušnej objednávky, je Objednávateľ oprávnený uplatniť si voči Poskytovateľovi zmluvnú pokutu vo výške 0,03 % z ceny objednávky, a to za každý aj začatý deň omeškania.
	5. Ak Poskytovateľ neposkytne predmet plnenia riadne v súlade s touto Rámcovou dohodou a objednávkou vystavenou Objednávateľom, je Objednávateľ oprávnený uplatniť si zmluvnú pokutu za nevykonanie časti plnenia vo výške 250 Eur.
	6. Ak je Objednávateľ v omeškaní so zaplatením faktúry, Poskytovateľ je oprávnený účtovať Objednávateľovi úrok z omeškania vo výške 0,03 % z dlžnej sumy za každý aj začatý deň omeškania.
	7. Účastníci dohody týmto na základe slobodnej a vážnej vôle vyhlasujú, že s výškou ako aj podmienkami uplatnenia sankcií v zmysle tejto Dohody v plnom rozsahu súhlasia, nepovažujú ich za neprimerané a ani za odporujúce dobrým mravom.
	8. Lehota splatnosti zmluvnej pokuty a úroku z omeškania sa spravuje v zmysle ustanovení článku VI Rámcovej dohody platných pre fakturáciu.
	9. Zaplatením akejkoľvek sankcie podľa tejto Dohody nezaniká právo poškodeného účastníka dohody na náhradu škody v plnom rozsahu, ktorá jej vznikla porušením povinnosti, na ktorú je viazaná táto sankcia.

**Článok IX.**

**Doručovanie a kontaktné osoby**

* 1. Každá komunikácia medzi účastníkmi dohody bude prebiehať prostredníctvom oprávnených osôb
	 štatutárnych orgánov účastníkov dohody alebo osôb oprávnených na vecné a obchodné rokovania
	 uvedených v objednávke.
	2. Všetky oznámenia medzi účastníkmi dohody týkajúce sa zmluvného plnenia musia byť vykonané v písomnej
	 podobe a doručené osobne, elektronicky alebo poštou druhému účastníkovi dohody podľa tohto článku
	 Dohody, pokiaľ Dohoda neuvádza inak.
	3. Účastníci dohody sa dohodli, že písomnú podobu komunikácie považujú za zachovanú aj v prípade
	 elektronickej komunikácie (e-mail) resp. prostredníctvom elektronického nástroja. To však neplatí, ak ide o
	 právne úkony, s ktorými nastáva zmena, vznik a zánik práv a povinností vyplývajúcich z tejto Dohody. Takéto
	 oznámenia musia byť vykonané v písomnej podobe a druhému účastníkovi dohody doručené buď osobne
	 alebo doporučeným listom či inou formou registrovaného poštového styku na adresu uvedenú na titulnej
	 strane tejto Dohody.
	4. Akákoľvek písomná komunikácia medzi účastníkmi dohody sa na účely plnenia Dohody bude považovať za
	 doručenú v prípade:
1. osobného doručenia prostredníctvom kuriérskej služby alebo inak, po jej prijatí,
2. doručenia e-mailom, po doručení potvrdenia od príjemcu o prijatí, pričom príjemca nie je oprávnený vo vlastnom e-mailovom nastavení klientovi odmietnuť odoslanie potvrdenia o prijatí e-mailu, alebo
3. doručená prostredníctvom elektronického nástroja
4. doporučenej zásielky, k dátumu uvedenému na potvrdení o doručení alebo na potvrdení o tom, že zásielku nemožno doručiť.
	1. Za deň doručenia zásielky účastníkovi dohody, ktorej bola adresovaná, sa považuje aj deň:
5. v ktorom ju tento účastník dohody odmietol prijať,
6. ktorým márne uplynula odberná lehota pre jej vyzdvihnutie na pošte alebo u iného alternatívneho doručovateľa,
7. v ktorý bola na nej doručovateľom vyznačená poznámka, že “adresát sa odsťahoval”, “adresát je neznámy” alebo iná poznámka, ktorá podľa poštového poriadku resp. obchodných podmienok alternatívneho doručovateľa znamená nedoručiteľnosť zásielky.

**Článok X.**

**Trvanie Rámcovej dohody**

* 1. Rámcová dohoda sa uzatvára na dobu trvania 12 mesiacov odo dňa jej účinnosti alebo do vyčerpania celkovej ceny (finančného limitu) podľa bodu 6.2 článku VI tejto Rámcovej dohody, podľa toho, ktorá skutočnosť nastane skôr. Plnenie bude uskutočňované na základe potrieb a vyčlenených finančných prostriedkov Objednávateľa.
	2. Celková cena za plnenia podľa Rámcovej dohody nesmie presiahnuť finančný limit podľa bodu 6.2 článku VI Rámcovej dohody, pričom Objednávateľ nie je povinný tento finančný limit vyčerpať.
	3. Celková cena za predmet plnenia predstavuje súčet cien za objednané a dodané plnenia na základe všetkých Rámcových dohôd uzavretých s úspešnými uchádzačmi na základe zákazky podľa bodu 1.1 článku I tejto Rámcovej dohody po dobu ich účinnosti.
	4. Rámcová dohoda zaniká:
1. vyčerpaním celkovej ceny (finančného limitu) podľa bodu 6.2 článku VI Rámcovej dohody,
2. písomnou dohodou účastníkov dohody,
3. písomným odstúpením od Rámcovej dohody z dôvodu podstatného porušenia zmluvných povinností vyplývajúcich z tejto Dohody a zo zákona,
4. písomnou výpoveďou Objednávateľa alebo Poskytovateľa.

10.5 Poskytovateľ a Objednávateľ majú právo na základe vzájomnej dohody ukončiť platnosť a účinnosť tejto
 Rámcovej dohody. V prípade ukončenia tejto Rámcovej dohody vzájomnou dohodou účastníkov dohody,
 táto zaniká dňom uvedeným v tejto Dohode. V tejto Dohode sa upravia aj vzájomné nároky účastníkov
 dohody vzniknuté z plnenia zmluvných povinností alebo z ich porušenia druhým účastníkom dohody ku dňu
 zániku tejto Rámcovej dohody dohodou.

* 1. Objednávateľ a Poskytovateľ sa dohodli, že v prípade podstatného porušenia Rámcovej dohody
	 podľa bodu 10.7 písm. a) a b) tohto článku, je Objednávateľ oprávnený odstúpiť od objednávky na dodanie
	 služieb bez následku zániku Rámcovej dohody.
	2. Účastníci dohody za podstatné porušenie tejto Rámcovej dohody považujú, ak:
1. Poskytovateľ neposkytne služby v termínoch podľa tejto Rámcovej dohody alebo podľa objednávky vystavenej Objednávateľom,
2. Poskytovateľ poruší akúkoľvek inú zmluvnú povinnosť a neodstráni toto porušenie ani v primeranej dodatočnej lehote určenej Objednávateľom vo výzve na odstránenie porušenia a zjednanie nápravy,
3. Objednávateľ opakovane porušuje svoje povinnosti stanovené touto Rámcovou dohodou a k náprave nedôjde ani po predchádzajúcom písomnom upozornení.

10.8. Každý z účastníkov dohody môže od Rámcovej dohody odstúpiť v prípade podstatného porušenia povinností druhým účastníkom dohody. Odstúpenie je účinné doručením písomného oznámenia o odstúpení druhému účastníkovi dohody. Odstúpenie musí mať písomnú formu, musí byť doručené druhému účastníkovi dohody a musí v ňom byť uvedený konkrétny dôvod odstúpenia, inak je neplatné. Odstúpením sa Rámcová dohoda neruší od počiatku, ale až odo dňa doručenia odstúpenia druhému účastníkovi dohody.

10.9 Účastníci dohody majú právo ukončiť Rámcovú dohodu výpoveďou bez udania dôvodu. Výpovedná doba je dva mesiace a začína plynúť prvým dňom mesiaca nasledujúceho po doručení výpovede druhému účastníkovi dohody. Uplynutím výpovednej doby Rámcová dohoda zaniká.

Čl. XI

Ochrana osobných údajov

* 1. Strany rámcovej dohody majú zavedenú štandardnú ochranu osobných údajov, ktorá spočíva v
	 prijatí primeraných technických a organizačných opatrení na zabezpečenie spracúvania osobných
	 údajov len na konkrétny účel, minimalizácie množstva získaných osobných údajov a rozsahu ich
	 spracúvania, doby uchovávania a dostupnosti osobných údajov. Strany rámcovej dohody spracúvajú
	 osobné údaje v súlade s nariadením Európskeho parlamentu a Rady (EÚ) 2016/679 z 27. apríla 2016
	 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa
	 zrušuje smernica 95/46/ES (všeobecné nariadenie o ochrane údajov), ako aj zákonom
	 č. 18/2018 Z. z. o ochrane osobných údajov a o zmene a doplnení niektorých zákonov.
	2. Strany rámcovej dohody informácie a údaje, na ktoré sa vzťahuje ochrana osobných údajov poskytnú len
	 osobe, ktorej sa týkajú.
	3. Informácie a údaje, na ktoré sa vzťahuje ochrana osobných údajov sa poskytnú súdu, prokuratúre alebo
	 inému orgánu štátu na účely plnenia jeho úloh podľa osobitného predpisu alebo na účely odhaľovania,
	 vyšetrovania a stíhania trestných činov.

**Článok XII.**

**Záverečné ustanovenia**

* 1. Dohodu je možné meniť a dopĺňať iba formou očíslovaných, písomných dodatkov k tejto Dohode,
	 v súlade s § 18 zákona o verejnom obstarávaní, podpísaných obidvoma účastníkmi dohody na tej istej
	 listine. Zmeny vykonané iným spôsobom sú neplatné a pre účastníkov dohody nezáväzné.
	2. V prípade, ak sa niektoré z ustanovení tejto Dohody stane neplatné z dôvodu rozporu so zákonom, účastníci
	 dohody sa dohodnú na takej zmene Dohody, aby dohodnuté podmienky boli čo najpodobnejšie pôvodnému
	 zmluvnému dojednaniu.
	3. Účastníci dohody sa zaväzujú bez zbytočného odkladu písomne informovať druhého účastníka dohody, ak
	 dôjde k zmenám identifikačných údajov uvedených na titulnej strane tejto Dohody bez potreby uzatvorenia
	 dodatku k Rámcovej dohode, ako aj o iných skutočnostiach, ktoré sú významné pre riadne plnenie z tejto
	 Dohody.
	4. Účastníci dohody vyhlasujú, že všetky vzniknuté spory v súvislosti s touto Dohodou budú riešiť mimosúdnou
	 cestou prostredníctvom vzájomných rokovaní a dohôd. Ak v súvislosti s touto Dohodou dôjde medzi
	 účastníkmi dohody k vzniku súdneho sporu, príslušnosť slovenského súdu je daná podľa pravidiel
	 ustanovených v príslušných právnych predpisoch Slovenskej republiky.
	5. Rámcová dohoda nadobúda platnosť dňom jej podpísania účastníkmi dohody a účinnosť dňom
	 nasledujúcim po dni jej zverejnenia v Centrálnom registri zmlúv vedenom Úradom vlády Slovenskej
	 republiky podľa § 47a ods. 1 zákona č. 40/1964 Zb. Občianskeho zákonníka v znení neskorších predpisov
	 v nadväznosti na § 5a ods. 1 a 6 zákona č. 211/2000 Z. z. o slobodnom prístupe k informáciám a o zmene
	 a doplnení niektorých zákonov (zákon o slobode informácií) v znení neskorších predpisov.
	6. Práva a povinnosti neupravené v tejto Dohode sa riadia Obchodným zákonníkom a súvisiacimi platnými
	 právnymi predpismi Slovenskej republiky v aktuálnom znení.
	7. Dohoda je vyhotovená v 4 (štyroch) rovnopisoch, 3 (tri) rovnopisy sú určené pre Objednávateľa a 1 (jeden)
	 rovnopis pre Poskytovateľa.
	8. Účastníci dohody vyhlasujú, že Dohoda jasne a zrozumiteľne vyjadruje ich slobodnú a vážnu vôľu byť
	 viazaný jej obsahom. Ďalej spoločne vyhlasujú, že si Dohodu pozorne a riadne prečítali, porozumeli jej a na
	 dôkaz súhlasu s ňou ju vlastnoručne podpisujú.

V Bratislave, dňa ........................... V ............................, dňa ......................

za Objednávateľa: za Poskytovateľa:

......................................................... ...............................................................

SLOVAKIA TRAVEL [●]

Ing. Václav Mika, generálny riaditeľ [●]